b'\n_START_ARTICLE_\nLeroy & Stitch\n_START_SECTION_\nJuoni\n_START_PARAGRAPH_\nLilo, Stitch, Jumba ja Pleakley ovat suorittaneet teht\xc3\xa4v\xc3\xa4ns\xc3\xa4 muuttaa hyviksi kaikki ilke\xc3\xa4t kokeet ja l\xc3\xb6yt\xc3\xa4\xc3\xa4 niille sopivan kodin. Kaikki saavat oman palkintonsa: Lilo p\xc3\xa4\xc3\xa4see Maahan kokeiden kaitsijaksi, Stitch IPA:n (Iso Punainen Alus) kapteeniksi, Pleakley arvostetuksi Maantieteen professoriksi, ja Jumba saa takaisin laboratorionsa, Galaksin asetuotannon. Kaikki halusivat tietenkin k\xc3\xa4ytt\xc3\xa4\xc3\xa4 palkintonsa, mutteiv\xc3\xa4t silti halunneet tuottaa Lilolle pahaa mielt\xc3\xa4. Lilo kuitenkin p\xc3\xa4\xc3\xa4sti yst\xc3\xa4v\xc3\xa4ns\xc3\xa4 avaruuteen, paikkoihin, joihin he kuuluvat. Samaan aikaan Gantu lent\xc3\xa4\xc3\xa4 "kaksipaikkaisella" vankila-asteroidille ja vapauttaa pomonsa tohtori Johannes von Hamsterin. Apulaisensa (josta ei juurikaan ollut apua), kokeen numero 625, h\xc3\xa4n j\xc3\xa4tt\xc3\xa4\xc3\xa4 lentokyvytt\xc3\xb6m\xc3\xa4lle alukselleen._NEWLINE_Gantu onnistuu vapautusteht\xc3\xa4v\xc3\xa4ss\xc3\xa4, joten kaksikko suuntaa Jumban laboratoriolle ja pakottaa t\xc3\xa4m\xc3\xa4n tekem\xc3\xa4\xc3\xa4n uuden version Stitchist\xc3\xa4, ilke\xc3\xa4mm\xc3\xa4n ja vahvemman. Koe saa nimekseen Leroy, ja harmin taatakseen Hamsteri kloonaa Leroysta itselleen kokonaisen ilki\xc3\xb6armeijan. T\xc3\xa4m\xc3\xa4n j\xc3\xa4lkeen h\xc3\xa4n l\xc3\xa4hett\xc3\xa4\xc3\xa4 tielleen tulleet Jumban, Pleakleyn ja Stitchin mustaan aukkoon kuolemaan, ja panee Leroyn IPA:n uudeksi kapteeniksi. Hamsterin, Gantun ja kloonikokeiden suuntana on Galaksin liiton p\xc3\xa4\xc3\xa4maja, planeetta Turo, Leroyn on Kauain saari Havaijilla, jossa sen t\xc3\xa4ytyy ker\xc3\xa4t\xc3\xa4 kaikki kokeet yhteen aukealle paikalle ja tuhota._NEWLINE_Lilosta tuntuu silt\xc3\xa4, ettei kaikki ole kohdallaan. H\xc3\xa4n tahtoisi soittaa Stitchille, mutta kenell\xc3\xa4k\xc3\xa4\xc3\xa4n ei ole "avaruusk\xc3\xa4nnykk\xc3\xa4\xc3\xa4" - paitsi Gantulla. Lilo l\xc3\xa4htee t\xc3\xa4m\xc3\xa4n alukselle ja tapaa siell\xc3\xa4 hylk\xc3\xa4\xc3\xa4misest\xc3\xa4 tymp\xc3\xa4\xc3\xa4ntyneen 625:n, joka ei valitettavasti ole yhteisty\xc3\xb6nhaluinen - ennen kuin Lilo keksii antaa h\xc3\xa4nelle nimen. 625 saa nimekseen Reuben ja lupaa korjata hajonneen avaruuspuhelimen. Soiton j\xc3\xa4lkeen kuitenkin paljastuu, ett\xc3\xa4 IPA:ta ohjaa v\xc3\xa4\xc3\xa4r\xc3\xa4 Stitch. Lilo ja Reuben p\xc3\xa4\xc3\xa4tt\xc3\xa4v\xc3\xa4t korjata Gantun aluksen, lent\xc3\xa4\xc3\xa4 planeetta Turolle ja varoittaa Galaksien liittoa. Valitettavasti he kuitenkin my\xc3\xb6h\xc3\xa4styiv\xc3\xa4t ja Hamsteri on jo ehtinyt ottaa paikan neuvoston puheenjohtajana. Lilo saa kuulla Hamsterin suunnitelmista tuhota kaikki kokeet, ja on heti valmis l\xc3\xa4htem\xc3\xa4\xc3\xa4n pelastamaan ne. Hamsteri kuitenkin panee Lilon ja Reubenin vankityrm\xc3\xa4\xc3\xa4n ja antaa Gantulle potkut. Gantu ei tietenk\xc3\xa4\xc3\xa4n ole mieliss\xc3\xa4\xc3\xa4n t\xc3\xa4st\xc3\xa4 ja p\xc3\xa4\xc3\xa4tt\xc3\xa4\xc3\xa4 auttaa tyt\xc3\xb6n ja kokeen pakoon. Matkalla Maahan he kohtaavat Jumban, Pleakleyn ja Stitchin, jotka ovat onnistuneet v\xc3\xa4ltt\xc3\xa4m\xc3\xa4\xc3\xa4n kuoleman mustassa aukossa. Yhdess\xc3\xa4 he l\xc3\xa4htev\xc3\xa4t Maahan pelastamaan Stitchin serkut, josta syntyy geenimutaatioiden v\xc3\xa4linen taistelu. Rakkaus ja yst\xc3\xa4vyys ovat tietenkin lopussa voittajia, eik\xc3\xa4 kenenk\xc3\xa4\xc3\xa4n tarvitse en\xc3\xa4\xc3\xa4 sen j\xc3\xa4lkeen mietti\xc3\xa4, minne todella kuuluu.'